4 Djember/Dujember 2014, sɣur Mack Aït-Aoudia
Taqvaylit ihi sya d afella d tameslayt am netta-t am tiyiḍ. D tameslayt n tira. Ad iniY i imusnawen nneY taqvaylit “est langue écrite”. Désormais, akken qqaren Irumyen. D aya i Yef ilaq-aY ad nefk azal i tjerrumt-is akken i wulem. Akken as nefk azal d leqder tuklal.
Wa inna nettaru u nettaru akken d-nnan imusnawen nneY. Win seg-sen id-ittwadren aṭas d mas Cakir. Wiyaḍ, ini ggulen wa s Dda Lmu (wigi ahaqel cedhan-t kan!), wa s Kamal Uzerrad u kra diYen s Bahbuh Lahsen d ixef n ta mazip tt. Xarttum myal yiwen sani iwwet aqerruy-is. Maca di tilawt macci d timuYliwin n medden i deg iten-tuY. Ala. Tiyersi tella-d imi llan aṭas iseqsiyen ass-a ur nufi tirirt i t-qden acayaḍ d fad n tmusni di tmeslayt. Acku win ittarun ivYa ad izer ayen ittaru tikwal akka neY akken nniḍen. Maca ad uYaleY ar wanect-a s kra imedyaten.
Ass-a ihi imusnawen nneY, zgan qqaren aY-d d akken taqvaylit d tameslayt taywalt. D tin n yimi d yiles kan! Yur-wat ad t-Yelḍem iman nwen s tefransist iY -t-id-qqaren. Yak nutni Yran!
Nnan-d ihi taqvaylit “est une langue orale”. Soit, akken qqaren Irumyen. Maca dacu i d tameslayt taywalt? D tin ur nettwaru ara? I tmeslayt ur nettwaru ara d tin ur urin ara imawlan-is neY d tin ulamek ara ttarun (wisen amek akka!!). Maca akken vYuY ttiY tamsalt-a ufiY ur tved ur tesâi izuran. Acku tameslayt taywalt d tin ur urin ara imawlan-is, akka am nekni s lehna nneY. Wanag kra n tmeslayt i wumi tekkesḍ tira ad tuYal d “la langue orale”. Maca assa taqvaylit tettwaru. Yur-es tira. S yis ara ttaruY akkka tura. S yis diYen i la teqqarem akka tura.
Taqvaylit ihi sya d afella d tameslayt am netta-t am tiyiḍ. D tameslayt n tira. Ad iniY i imusnawen nneY taqvaylit “est langue écrite”. Désormais, akken qqaren Irumyen. D aya i Yef ilaq-aY ad nefk azal i tjerrumt-is akken i wulem. Akken as nefk azal d leqder tuklal. Win innan tajerrumt inna illugan d ivardan idehnen tameslayt. Ula d wida neâfes-iten. Ula d imusnawen n tmeslayt ddan fell-asen Yef yisem n tefses. Maca ad YulaY Yur-es tamsalt-a n tefses.
Imesli, akken i t-id ssew tdarYalt ad teccen warraw-is
Nettaf ihi ass-a atas medden ttarum awalen akken kan isen ssellen. Amedya: tavriṭ i unti n uvrid. Maca seg yiwen ilugan n tira nenna-d ilaq a nernu askil “t” di tazwara d tagara n wawal akken a d-iffeY d unti. Ilaq a naru tavridt. Kif-kif daYen i: avelluḍ, tavelluḍt. Ayaziḍ d tyaziḍt. Maca ineggura yagi daYen nufa ttwarun akka: tavelluṭ, tayaziṭ.
Nettaf diYen awalen uran-ten akka: ttamara, ttayri. Maca netta ilaq atan uran: d tamara, d tayri. I tura ayen akka nerkeḍ cwiṭ nni n tjerrumt nesâa akken a naru imesli? Nnan aY akken ad tifsus tira u syin ad tt-refden medden d tirni. Ay agejdur! D ungifen nekwnni neY? Ur nezmir aâni i nesseddu sin neY qrad n ilugan di tira? A ssiâqa, timeslayin tiwardanin uYalen-t d aman deg imawen nneY, uYalent d ileqqafen gar ifassen nneY di tYuri d tira. A war aY d-slen Ijapuniyen isselmaden tameslayt nsen i warrac di lakul s sin igemayen!
Ala! nekwini inYa yaY ukukru dYa nesxarvuvc kan. Akken ik-d-iYli wawal ar tmezzuYt, nebbeh-it akken ar lkaYeḍ!
Addad amaruz
Di tama nniḍen illa wayen i wumi qqaren addad amaruz. Addad amaruz d isem irzen. FYent-ed segs aṭas n talYiwin, aṭas n wawalen u tikwal awalen-a macci d wid illan di tmeslayt. D amedya: NniY I wemdakul. “wemdakul” ikka-d si “amdakul” maca nezmer diYen ad t-naru kan: nniY i umdakul ad t-nessendeq nniY i wemdakul, am akken nezmer ihi ad d-nessukes alug akka: mi ara imlil “i” d “u” ad ten-nessendeq “we”(i+u=we, wa). DiYen, mi ara aruY : nniY i imeddukal, ad nessukes alug akka: mi ara imlil “i” d “i” ad ten-nessendeq “ye” (i+i= ye, yi). Ihi, a naru: iffeY i ivardan u t-nessendeq iffeY i yevardan. Acku “Yevardan” ur illi ara di tmeslayt nneY. “Yimeddukal” d "YimaziYen" kif kif. D tifses Yef iles kan iY ijjan neqqar iten, wanag "YimaziYen" agi ur illi ur t-id ijja vav n wawal!
Mi illa terram lmendad nwen, uriY sin ivardan “mi ara imlil...” xas akken nessenḍaq-it “mi ara yemlil...”, sya ihi ad nessukes alug nniḍen: mi ara imlil “i” d “a” ad ten-nessenḍeq “ye” neY “ya” (i+a=ya)
Ma terram lmend-nwen daYen, nessenḍaq we wa ya ye anda illa isâa wawal askil ussid am di: i warrac. Wanag anida i ulac, nettaru-t srid: seg udrar, seg asif. Dagi ihi ara negzu d akken we wa ye yi nger-iten-id kan akken a nessifsus awal i iles (dagi diYen wal-it i+i=ye), ur ilaq ara ad ten naru akken nniḍen Yef anect-a.
Tamasalt nniḍen i nettaru kan s ukellex d tin anida nevYa ad d-nveggen anamek n wawal nneY. Amedya: icca aqcic, icca weqcic. Maca ma neḍfer illugan i d-nniY i wessawen a naru icca uqcic (a+u=we).
Tagwnitt nniden i nettaru kan akken d-nesken amgired illan gar wawalen d timti ara naru d arrac, d warrac. D warrac amzun yid-sen. Dagi nefka lwi diYen imi s yiwen wawal kan “d” i nevYa ad nesseddu snat n tegwnatin. Maca netta yifi-t ma nejja “d” i wakken ad nenni d arrac, d nekwni u a naru “de” akken ad d-nenni “de arrac” syin ad nessukes illugan am wid ufella: e+a= wa, we. Kif kif diYen i “i” am di: i netta, i uqcic, ahat ma ila nura-t “ie” as nessikes daYen ilugan nniḍen ara irefden tigwnatin d-qqimen. Kif kif diYen i n am di anamek n wawal, nezmer ad t-naru ne u syin a nesseddu alug am ufella u ad yuYal: anamek ne awal.
Unti d usgwet daYen yiwen udem-is u ilugan ara d-ifYen seg sen ad ḍhun kif kif.
Ijariḍen
Ijariḍen diYen wwin-d iman nsen. Tettuseqqa tmeslayt nneY s yis-sen imi akken ad yili awal iman-is, nennan-d ilaq ad yili Yur-es unamek s yiman-is. Ittusemma ad yili d awal ikfan iman-is s yiman-is.
Maca allaY n umdan isdukkul iskilen akken ad ten-iâqel. Arumi, neY Afransis, ma ila turid -as miason ad iâweq amek ara t-iYar acku allaY-is ur innum ara asdukkel n iskilen am wigi. Ur ittaf ara deg uqerruy is kra tegwlaft neY wudem n iskilen aw wigi u d aya i Yef yuâer ad ten-id iYer s tefses. DYa, ad yuYal ad iâreḍ ad t-iYer akken ad t-isekcem s aqerruy-is.
D aya ihi i Yef aqvayli ur iffarez ara din din awalen am : iw (axxam-iw), is (azal-is), ak (ak-iniY), awen (ilaq-awen), atg. Aṭas nniḍen i illan imi aṭas i nteqqen ar tzelYiwin. Maca netta, akken walaY, ma illa ur ten-nferrez ara tikkelt tamezwarut ara nfajj fell-asen, d allaY nneY ur ten-nennum ara. Ulac deg iqerray nneY kra n udem n wawal i deg d-llan iskilen am wi d tirni, wa ar tama n wa, akken ad ten-id-ssufYen. D aya kan! Acku ur d-lli ara Yur neY tira aṭas aya. Maca wid iqqaren s teqvaylit am win iyi icvan, mi ara ffajjent wallen nneY Yef aken (aken-wessiY) zriY d acu-t. Acku snaY-t. Acku illa deg uqerruy-iw. AllaY innum-it, innum ittwali tadukli n iskilen-a (a.k.e.n.) imi iwala-ten macci d tikkelt dYa ifka asen udem u iregistri-iten neY iffer-iten deg uqerruy.
D tira ihi i isrusuyen tanumi n wawalen. Tanumi n wawalen d tamusni nsen. D aya i Yef askil “a” ar Irumyen, si tazwara, ur ivan dacu-t: d askil ugemmay (a, b,c,d,...)? D “a” am di (il a lu))? D “a” am di (à l’école) maca xas akken nnument Irumyen. Zran akw d acu-t d wayen i izmer ad yili. Zran d akken anamek-is iqqen ar tegnitt anda ittusexdem.
Amagrad
D wagi i d asentel i Yef ittwarfed aṭas umeslay gar wid ittarun d wid iqqaren. Wa inna ih, illa umagrad, wayeḍ issuY uhu ulac-it!
Wid illan mgal, nnan-d d akken ulac amagrad imi wa ilaq-as ad yili d awal s timad-is. LadYa, fkan-d anamek n umagrad di tmeslayin am tefransist d tiyiḍ. Wid, innan illa umagrad, rran asen d akken amagrad di tmeslayt nneY macci am win n tefransisit. Yur-neY, di teqvaylit, amagrad, d tazwart n wawal u ittiki deg awal. Lhasun, ddu ma tedduḍ!
Amek ihi i tezmer tmeslayt ad tervu akw awalen-is veddun s a, t, u, neY i? Wisen. Nek riY ad iniY: ur gziY deg-s tigert! Ur zriY ansi i tevda neY ansi i tekfa!
Wa iqqar a, ta, u, i, ti d udmawen umagrad di teqvaylit. Wa iqqar macci d tidett, a, u, i, ta, ti, te d iskilen kan am wiyiḍ.
Ama d imezwura ama d ineggura i d-innan tidett, illa neY ulac amagrad, taszzayt akken ad nenni neY ad nsemmi i kra n temsal atta gar-aneY.
Amek a neg tiselfasin? Ama i tdukliwin ama i ikavaren akka illan ass-a. Ussan izrin deg yiwen umagrad rriY ad aruY FMI asenduq......ur ufiY ara amek.
Assa ṭaqa n medden ttarun war-amagrad. Xas akken llan wid, am Bahbuh Lahsen innan d akken taqvaylit akken tt-nettaru assa txus aṭas di tjerrumt. Inna d akken nettaru taqvaylit akken is nsel maca netta inna-d aya macci d avrid issufuYen. Ifka-d macci d yiwen umedya Yef waddad amaruz d umagrad.
Nek akken wallaY, awalen nneY akw ulamek ara veddun akw s kra kan n iskilen. Acku ad yuYal usali n usegzawal szzay macci drus. Assa Issin n Kamal Buamara, iga asegzawal s izuran n wawal. Awalen idduklen ddaw yiwen uzar yura-ten war a, i, u, ta, ti. Am akken wigi ur ttikin deg awal. Iwala-ten d imagraden? Wisen.
Azsar
Azsar ihi d iskilen n wawal id-iqqimen mi ara as tekseḍ iskilen is-ittaken udem nniḍen, am iskilen n unti neY usgwet. Amedya, arrac a nekkes tiYra: rrc, anekkes tusda n r ad qqim rc. Azsar ihi n arrac d rc. Ugur assa Yef uzsar d asdukkel n wawalen i Yur illa yiwen unamek. NeY yiwet n twacult inumak. Amedya: meqqer, azsar-is mqr. Maca amYar atan di mYr xas akken i sin atnin deg yiwet n twacult inumak. Tura limer nettaru Y s useqdec n “q” am “qh” yelli ad yili Yur-s unamek. Acku nezsra yak d akken q di kra n tegnatin d tusda n Y.
Di tama nniḍen, ma illa nedda deg uvrid n Issin, kif kif, meqqer atan di meq u amYar atan di MY.
Di tama nniḍen, llan wid id-innan ilaq a nsers awalen s ufeggag, am akken illan di tefransist neY di teglizit. A nejj seg wawal ayen ur nettveddil ara seg udem ar wayeḍ, seg addad ar wayeḍ.
Nek akken walaY d tudsa illan deg Issin i ten yifen akw. Acku illa-d deg-s am akken illa umagrad.
Asdukel n iskilen
Ayen ur nesdukkul ara iskilen akken ad nessufeY imesla Y ṭ e? Akka si tama a nessukes iskilen Y ḍ 3 u di tin nniḍen ad nernu ilugan nniḍen n tira akken a nessefses kra tegwnatin. Amedya, ma illa nettaru dh deg umkan n ḍ, ma ila nerra a naru idher nezmer a t-naru Idhher neY a nger e gar dh d h u ad iffeY Idheher. Maca Idhher ad iḍhu yifit.
Tura, xas akka kkateY deg wid irran avrid-a neY avrid nniḍen, maca ula d nek aql-i am nutni. Tikwal ṭṭfeY avrid ayeffus, tikwal d win uzelmaḍ. akken neqqar, myal yiwen taqvaylit-is, myal yiwen akken is-ihwa.
D tismin di tmeslayin n mmeden izgan ttnarnint, izgan teddunt ar zdat, izgan ttveddilent udem d ilugan, iyi jjan cadaY. TtmenniY ad tuYal teqvaylit d tameslayt tameqwrant ara isseddun timsal timeqwranin. D aya kan. Wanag ddaw uvrid nnig uvrid leqrar-is d avrid.
Sɣur Mack Aït-Aoudia
Anda i lliɣ ? Axxam > Dagi & Tura
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn tur_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn fra_Latn kab_Latn ltz_Latn